钦定古今图书集成/明伦汇编/氏族典/第253卷 > 《廖用贤尚友录》 > 王卫尉
## 钦定古今图书集成/明伦汇编/氏族典/第253卷 > 《廖用贤尚友录》 > 王卫尉

按《汉书萧何传》：何请上林空地，令民得入田。上大怒，
械系之数日。王卫尉侍前问曰：“相国胡大罪陛下系
之暴也？”上曰：“李斯相秦皇帝，有善归主，有恶自予。今
相国多受贾竖金，为请吾苑，以自媚于民，故系治之。”
王卫尉曰：“夫职事苟有便于民而请之，真宰相事也。
陛下距楚数岁，相国守关中，关中摇足，则关西非陛
下有也。相国不以此时为利，乃利贾人之金乎？且秦
以不闻其过亡天下，李斯之分过，又何足法哉！”上使
赦出，何